***A helyi felhívás címe:***

*Helyi termékek előállításához, feldolgozásához, értékesítéséhez kapcsolódó fejlesztések támogatása*

***A helyi felhívás kódszáma:***

*VP6-19.2.1.-59-4-17*

Magyarország Kormányának felhívása a Lenti és Térsége Vidékfejlesztési Egyesület LEADER Helyi Akciócsoport (HACS) illetékességi területén működő mikrovállalkozások, helyi terméket jelenleg is előállító 18. életévét betöltött cselekvőképes természetes személyek (kézműves tevékenységet folytató magánszemély, őstermelő, kistermelő), szociális szövetkezetek számára: a HACS területén helyi termék előállításhoz, feldolgozáshoz, értékesítéshez, bemutatáshoz kapcsolódó egyéni beruházások támogatása, piacra jutás elősegítése érdekében marketing tevékenységek és a helyi termelőket segítő mentori, szakértői szolgáltatást, tanácsadást, képzést nyújtó programok megvalósítása érdekében.

**1. A rendelkezésre álló forrás**

A felhívás meghirdetésekor a támogatásra rendelkezésre álló tervezett keretösszeg: **36.893.548 Ft**.

Jelen felhívás forrását az Európai Mezőgazdasági Vidékfejlesztési Alap és Magyarország költségvetése társfinanszírozásban biztosítja.

**2. A projekt keretében megvalósítandó tevékenységek:**

**2.1. Kötelezően megvalósítandó, önállóan nem támogatható tevékenységek:**

* Kötelező tájékoztatás és nyilvánosság biztosítása.

**2.2. Választható, önállóan támogatható tevékenységek:**

* Helyi termék előállításához, feldolgozásához, értékesítéséhez kapcsolódó egyéni építési beruházások támogatása épület(ek), épületrész(ek), építmény(ek) építése, rekonstrukciója, fejlesztése (bővítés esetén a bővítmény hasznos alapterülete nem haladhatja meg az eredeti hasznos alapterület 50%-át) által, azaz új építés, átalakítás, bővítés, felújítás, korszerűsítés támogatása. Emellett támogatható a kisléptékű infrastruktúra fejlesztése, a beruházáshoz szükséges kiegészítő infrastruktúra kiépítése, fejlesztése, megújuló energia hasznosítást és akadálymentes hozzáférést célzó beruházások.
* Helyi termék előállításának, feldolgozásának, értékesítésének fejlesztése gépek, eszközök, berendezések, immateriális javak beszerzésével.
* Termékbemutatást segítő fejlesztések gépek, eszközök, berendezések, immateriális javak beszerzésével.
* Helyi termékek előállítását, feldolgozását, piacra jutását segítő mentori, szakértői szolgáltatást, tanácsadást, képzést nyújtó programok megvalósítása szolgáltatások biztosításával, képzési programokkal, tudásátadást biztosító rendezvényekkel.
* Termékbemutatást segítő fejlesztések megvalósítása egyéni építési beruházások, azaz épület(ek), épületrész(ek), építmény(ek) építése, rekonstrukciója, fejlesztése (bővítés esetén a bővítmény hasznos alapterülete nem haladhatja meg az eredeti hasznos alapterület 50%-át) által, azaz új építés, átalakítás, bővítés, felújítás, korszerűsítés támogatása. Emellett támogatható a kisléptékű infrastruktúra fejlesztése, a beruházáshoz szükséges kiegészítő infrastruktúra kiépítése, fejlesztése, megújuló energia hasznosítást és akadálymentes hozzáférést célzó beruházások

**2.3. Választható, önállóan nem támogatható tevékenységek:**

-Helyi termékek bemutatását segítő marketing tevékenységek és kommunikációs szolgáltatások támogatása.

* Mérnöki feladatok Az építőipari kivitelezési tevékenységről szóló 191/2009. (IX. 15.) Korm. rendelet [a továbbiakban e melléklet alkalmazásában: 191/2009. (IX. 15.) Korm. rendelet] szerinti építési műszaki ellenőri szolgáltatás, tevékenység. Egyéb mérnöki és szakértői tevékenység.
* Projektelőkészítés: Szükséges engedélyezési dokumentumok, műszaki tervek, kiviteli és tendertervek elkészítése. Előkészítéshez kapcsolódó egyéb szakértői tanácsadás. Közbeszerzési eljárások lebonyolításával kapcsolatos költségek.
* Projektmenedzsment: A projekt megvalósítási időszakában végzett projektmenedzsment tevékenységhez igénybe vett szakértői szolgáltatás és a projektmenedzsment személyi jellegű ráfordítása.
* Helyi termékek értékesítését, piacra jutását segítő marketing tevékenységek és kommunikációs szolgáltatások támogatása

**3. A projekt keretében nem támogatható tevékenységek:**

A felhívás keretében a 2. pontban meghatározott tevékenységeken túlmenően más tevékenység nem támogatható, különös tekintettel az alábbi tevékenységekre:

* Olyan eszközök, gépek, berendezések beszerzése, amelyek nem szükségesek a helyi termékek előállításához, feldolgozásához, a termékbemutatást segítő fejlesztések megvalósításához.

- Helyi termékek értékesítéséhez, bemutatásához kapcsolódó fejlesztés esetén piac létrehozása, fejlesztése.

**4. A projekt végrehajtására rendelkezésre álló időtartam:**

A projekt fizikai befejezésére a projekt megkezdését, vagy amennyiben a projekt a támogatói okirat/ kézbesítéséig nem kezdődött meg, a támogatói okirat kézbesítését követően legfeljebb 24 hónap áll rendelkezésre.

**5. A projekt területi korlátozása:**

A felhívásra kizárólag a Lenti és Térsége Vidékfejlesztési Egyesület LEADER Helyi Akciócsoport (HACS) illetékességi területén működő szervezetek nyújthatnak be kérelmet.

**6. Indikátorok:**

- Képzési és tanácsadási programokban résztvevők száma/tanácsadási alkalmak száma összesen: 100 fő (Kizárólag helyi termelőket segítő mentori, szakértői, tanácsadói, képzési programok megvalósítása esetén teljesítendő indikátor.)

* Jobb előállítási, feldolgozási, termékbemutatási feltételekkel rendelkező helyi termék előállítók száma: 1 fő

**7. Támogatást igénylők köre:**

Jelen felhívásra támogatási kérelmet nyújthatnak be:

Korlátolt felelősségű társaság (GFO 113); Részvénytársaság (GFO 114); Betéti társaság (GFO 117); Egyéni cég (GFO 228); Egyéni vállalkozó (GFO 231); Adószámmal rendelkező magánszemély (GFO 233); Őstermelő (ost); Nonprofit korlátolt felelősségű társaság (GFO 572); Szociális szövetkezet (GFO 121)

**8. Támogatási kérelmek benyújtásának határideje:**

Jelen felhívás keretében a helyi támogatási kérelem benyújtására 2018.01.02 naptól 2018.11.30 napig van lehetőség. Az első benyújtási szakasz zárónapja: 2018.03.23.

**9. Támogatás mértéke, összege:**

A támogatás maximális mértéke a 290/2014. Korm. rendelet, illetve a 105/2015. Korm. rendelet szerinti kedvezményezett járásbeli településen és nem besorolt településen megvalósuló fejlesztéssel pályázó kérelmező esetében 65%.

A támogatás maximális mértéke a 290/2014. Korm. rendelet szerinti komplex programmal fejlesztendő járásbeli településen, valamint a 290/2014. Korm. rendelet, illetve a 105/2015. Korm. rendelet szerinti fejlesztendő járásbeli településen és az ezekkel a településekkel megegyező besorolású településen megvalósuló fejlesztéssel pályázó kérelmező esetében 70%.

Az igényelhető vissza nem térítendő támogatás összege valamennyi támogatást igénylő esetében maximum **4.900.000 Ft**.